FORBUNDSDISTRIKTETS ANKLAGEMYNDIGHED
I 2020 blev 3.748 kvinder myrdet i Mexico.
Ud af disse var 2.801 forsætlige drab,
og 947 var kvindedrab.
Som kvinder, der søger retfærdighed, når vi udsættes for vold,
forener vi os i et søsterskab.
Det betyder at være klar over, at vi har brug for hinanden.
Sayuri Herrera er udnævnt
som leder af Anklagemyndigheden for efterforskning af kvindedrab
under Mexico Citys anklagemyndighed.
Anklageren offentliggjorde sin udnævnelse på de sociale medier.
En advokat, som har erfaring med social kamp, aktivisme,
en atypisk profil.
Selvfølgelig er det skræmmende at træde til som anklager.
Men jeg tænkte også: "Nogen skal jo gøre det."
Udnævnelsen af cand.jur. Sayuri Herrera Román
har til formål at etablere en ny model
for at sætte ind mod forbrydelser mod kvinder
og for at afskaffe straffriheden.
Det behøvede ikke at være mig.
Men jeg føler et behov for at gøre det.
Vi undrer os over,
at hvis vi kriminalitetskategoriserer, har protokoller og anklagemyndigheder,
hvorfor er straffrihed så normen?
JUSTITSMINISTERIET MEXICO CITY
ANKLAGEREN
MEXICO CITY
De først ankomne til denne side. Gå videre, denne vej.
Gå derind, tak.
ANKLAGEMYNDIGHEDEN FOR EFTERFORSKNING AF KVINDEDRAB
De, der begår kvindedrab, er mænd.
De er normalt ofrets bekendte, som ofret havde en relation til.
Derfor er det en forbrydelse, som kan vendes,
håndteres og udryddes,
fordi vi ved, hvor den kommer fra.
SAYURI HERRERA ANKLAGEMYNDIGHED FOR KVINDEDRAB
Hver enhed har sin egen efterforskningsenhed,
som håndterer alle voldelige dødsfald i byen.
Goddag, Anklagemyndighed for kvindedrab.
Hvad mener vi med voldelige dødsfald?
Når der er en tilskadekomst,
må vi udelukke fire typer årsager.
Naturlige årsager,
hændelige uheld,
selvmord
eller den type, der vedrører os, forbrydelser.
Vi er derfor klar…
STATSANKLAGER
…døgnet rundt til alt, der har med disse tilfælde at gøre.
At være på vagt er ikke rutinepræget eller ensformigt.
Denne branche er…
Når man har vagt, ved man aldrig, hvad man kan forvente.
KRIMINALPOLITIET
I krydset mellem Avenida Principal
og Gloria Marín.
Ampliacion Emiliano Zapata-kvarteret, Iztapalapa, Mexico City.
Vi har det hele, mordforsøg, vold, kvæstelser.
-Skud, selvmord. -Selvmord.
Rådnende kvindelig.
At være på vagt er at leve på kanten. Det er det virkelig.
Hun blev fundet svøbt i et tæppe.
Et hvidt og blåt tæppe
med sorte lodrette og vandrette striber.
Når vi får besked om forbrydelsen,
politiet bekræfter fakta,
så vi kan sende kriminalpolitiet ind for at indbringe beviser fra åstedet.
Ja, det er meget arbejde.
Man udsætter sig selv for mange ting,
fordi man kan rykke ud klokken 03.00.
Stedet er ofte svært at finde.
Det er barske steder. Nogle gange uden mobilsignal.
Væmmelige steder.
Bunker af affald, kakerlakker, væggelus, alt muligt.
I går da jeg åbnede butikken, så jeg…
Der er altid fuld af skrald,
så jeg troede ikke, der ville være nogen der.
Fra anklagemyndigheden var mit mål drabs-, kvindedrabs- eller bortførelsesenheden.
Jeg blev tildelt kvindedrab.
Antallet af kvindedrab var stigende, selvom der endnu ikke var sket så mange.
Da jeg begyndte, var der en eller to per vagt.
Der var ikke så mange.
Anklageren er ansvarlig for at efterforske
og udrede sager om vold mod enkeltpersoner,
så de kan opnå retfærdighed.
Er der 591? I hvilke sagsmapper?
-Den del af sagsmapperne… -Og hvad…?
Anklageren leder
et hold af specialister,
bestående af statsanklagere, dygtige mænd og kvinder,
og kriminalpolitiet til at udføre dette arbejde.
Jeg har ingen erfaring. Har aldrig været anklager.
Jeg har en baggrund i aktivisme,
så det er udfordrende, fordi man bliver set som upålidelig.
De sagde: "Sayuri er ikke en af os."
Den dag jeg tiltrådte som anklager, trådte alle statsanklagere tilbage.
Alle som én. De ville ikke være her.
Og de ville ikke arbejde med mig.
Var forudindtagede over for mig.
Det er derfor, vi strejker.
Det er derfor, vi har strejket i 83 dage
og bliver ved med at gøre modstand
og kræve et demokratisk, gratis og folkeligt UNAM.
Derfor indtager vi dette rum. Vi beder myndighederne nå til enighed…
Jeg mødte folk i anklagemyndigheden, som sagde:
"Du er fra årgang 1999!"
Som for at sige:
"Du er en af de urostiftere, der strejkede."
STUDENTERSTREJKE PÅ UNAM
Jeg har oplevet barske tider med undertrykkelse,
fordi vi blev kriminaliseret, da vi var UNAM-studerende,
for at protestere og for at kræve
gratis adgang til det offentlige uddannelsessystem.
De slog ned på alle studerende,
som støttede strejken i 1999.
Hvor mange fakulteter har strejket i dag?
Strejke!
Mange gange!
Strejke!
Jeg kommer fra den bevægelse.
Jeg spurgte ikke min familie om lov til at strejke.
Jeg mente, jeg gjorde det rette.
At forsvare vores offentlige universitet mod indførelsen af universitetsbetaling,
fordi min far var landmand, og det var min mor også.
Vi havde ikke råd til at betale for universitetet.
-Pung ud! -Forhøj ikke brugerbetalingen.
Jeg havde gjort alt det påkrævede for at begynde at læse jura.
Jeg besluttede mig for at blive advokat, før strejken brød ud.
Jeg tænkte: "Jeg vil arbejde i et advokatfirma for at forsvare folk."
Det var strejkens forløb, og hvordan den endte…
Især hvordan den endte.
Det faktum, at politiet brød ind på campus…
Jeg var dybt skuffet over institutionerne, over regeringen.
De udstedte en arrestordre mod mig.
Jeg blev forfulgt.
I er alle sammen nogle ækle hunde! Dø!
-Du er en nar! Idiot! -Stop så!
Fanden tage jer!
Efter ni måneder og 17 dages strejke blev skolen fredeligt taget tilbage.
Generalstrejkerådets mest synlige ledere faldt.
Dette er Alejandro Echavarría, alias "El Mosh".
Og Mario Flavio Benítez Chávez,
som har tætte bånd til Zapatisternes Nationale Befrielseshær.
Da vi talte om omdannelsen af universitetet,
gjorde vi det med tanke på, hvad vi havde læst
af zapatisterne, mænd som kvinder.
Zapatist-bevægelsen ændrede alt.
Den ændrede også mig.
Jeg var på hovedcampus, da Subcomandante Marcos kom på besøg.
Goddag, Mexicos Nationale Selvstyrende Universitet.
EZLN!
Det øjeblik fyldte os med håb.
Det var så spændende at høre dem.
Vi vil bede alle universitetsstuderende, mænd og kvinder,
om aldrig at stoppe med at kigge nedad,
aldrig at stoppe med at stræbe mod en fremtid,
som er en kollektiv én, og som ellers slet ikke er.
Det hænger i glas og ramme på min væg,
så jeg ikke glemmer, hvor jeg hører til, og hvor jeg kommer fra.
Min far gik fra at være landmand til at være arbejder.
Han tænkte: "Jeg kan give min familie et hjem."
Men desværre blev min far snydt.
Så han ender i fængsel.
Og når han fortæller om det, gør han det med voldsom indignation.
Han havde en kvindelig advokat, som fik ham ud af fængslet.
Og da han kommer ud, fortæller han mig, hvor stolt han er af sin advokat.
Så jeg tænkte: "Jeg vil også være advokat."
Jeg havde sager med folk, som var blevet uretmæssigt fængslet.
Præsident Enrique Peña Nieto,
vi spørger dig,
hvornår får Julio Cesars familie hans lig tilbage?
I dræbte ham. Få ham tilbage.
42, 43, retfærdighed!
Jeg havde sager om ekstralegale henrettelser.
Jeg havde sager om tortur.
De indleder en efterforskning af andre forbrydelser end tortur.
Jeg havde sager med folk,
der blev retsforfulgt og falsk anklaget for kidnapning.
Vi ansøger om at få en familie genforenet.
Jeg havde kvindelige ofre for seksuel vold.
Jeg arbejder hos Fray Francisco de Vitoria Center for Menneskerettigheder.
Og så kommer kvindedrabet på Lesvy på UNAM.
Kvinden, der blev fundet hængt med en telefonledning
på UNAMs hovedcampus, hed Lesvy. Hun var 22 år.
Det er ikke fastslået, om det var mord eller selvmord…
HER BLEV LESBY FUNDET
…da liget ikke havde læsioner.
Det mærkelige er, at hun blev fundet med en telefonledning…
Det var min første sag om kvindedrab.
Lesvy Berlín Rivera Osorio, 22, er den unge kvinde, vi repræsenterer.
Anklagemyndigheden konstaterede, at det var et selvmord,
og offentliggjorde flere tweets,
som igen gjorde Lesvy til et offer.
Og endnu engang måtte jeg kæmpe mod universitetsmyndighederne.
Der var en ny studenterbevægelse,
men den var anderledes end den, vi havde set før,
fordi den gjorde krav på vores ret til livet.
Vores efterforskningsarbejde var ulasteligt.
Vi fremlagde vores kriminaltekniske rapport.
Vi fremlagde en rapport, hvor vi rekonstruerede kendsgerningerne.
Og de fastslår, at der er tale om kvindedrab.
Vi var de eneste,
som fra begyndelsen fortalte myndigheden
og embedsværket, at det ikke var selvmord, men kvindedrab.
Og i dag er det blevet bevist.
I dag er sandheden kommet frem. I dag…
Da vi forlod høringen, var mødrene til andre ofre mødt op.
Mødrene var glade og sagde:
"Hvornår opnår min datter retfærdighed?"
"Hvornår opnår vi retfærdighed?"
Men de nærede håb om retfærdighed og spurgte:
"Hvornår får jeg retfærdighed?"
Så jeg var glad.
Men da jeg så de håbefulde mødre kræve retfærdighed,
tænkte jeg: "Vi er ikke færdige endnu."
At opnå retfærdighed for én af dem føles som at opnå retfærdighed for dem alle.
Det samme gælder uretfærdighed for én af dem.
Det var kvinder, mødre, studerende,
som pressede staten til at oprette Anklagemyndighed for kvindedrab.
Nu giver vi ordet til Ernestina Godoy Ramos,
Mexico Citys statsanklager.
Myndighederne var længe om at forstå, at den vold, kvindekroppe udsattes for,
i sidste ende ville påvirke os alle.
Vi vil nu nedsætte
en specialiseret anklagemyndighed, der udelukkende beskæftiger sig med
at efterforske sager om kvindedrab.
Denne anklagemyndighed bør have det som sit mål…
Jeg følte ikke, at den burde være bureaukratisk nedsat.
MEXICO CITYS STATSANKLAGER, 2020-2024
Den burde ikke nedsættes ud fra, hvem vi kendte, hvem der var tilgængelige.
Den skulle være åben.
Så vi valgte en offentlig ansøgningsproces.
Godmorgen, fru advokat.
Dette er anden fase af rekrutteringsprocessen
til jobbet som leder af Anklagemyndighed for kvindedrab.
For mig bør myndigheden fokusere på, at den vigtigste person er den,
hvis rettigheder er blevet krænkede…
Det forekom mig fra første færd, at det bedste interview,
og den følgende gennemgang af dokumentationen, var Sayuris.
Jeg kendte hende ikke personligt.
Jeg vidste, hun havde lavet socialt arbejde som civil person.
Så vi talte med hende.
Jeg troede ikke, jeg fik jobbet.
Da statsanklageren udnævnte mig til kvindedrabsanklager,
ringede hun til mig. Jeg var på UNAMs hovedcampus.
Jeg husker, at jeg tog en dyb indånding,
fordi jeg følte, at mit liv nu ville ændre sig markant.
Hvis vi vender blikket opad
mod magten,
kan vi kun vælge mellem at gøre modstand alene
eller at forledes til at tro, at tingene kan ændres indefra.
Hvor mange venstreorienterede er gået i denne fælde?
De tror, at hvis de bliver embedsfolk,
kan de gøre noget for at skabe forandringer.
Men det modsatte sker.
Magten forandrer dem,
forvandler dem, der engang var sociale aktivister,
til magtens bureaukrater.
Den opgave, jeg ønsker at gå i krig med,
kan ikke løses af et enkeltindivid.
Det kræver en, som har selvtilliden og alle de nødvendige kvalifikationer.
Og derudover har håbet og troen på,
at vi kan vende den situation, vi står i.
Jeg arbejder i anklagemyndigheden, fordi jeg tror på, at ting kan ændre sig.
Men uanset om den forandring kan ske,
tror jeg på, at der er sager og ofre,
som vi kan hjælpe her og nu.
Vi må ikke glemme,
hvorfor vi er i en given situation, og hvad vi stræber imod.
Jeg kom her for at efterforske kvindedrab.
Ikke for at få et embede eller for at være anklager.
Goddag, Anklagemyndighed for kvindedrab.
I sagen om Joana Esmeraldas
meldte hendes mand sig selv
og troppede op på en politistation i GAM-distriktet
og sagde: "Jeg har lige dræbt min kone."
Han fortalte, hvad han havde gjort trin for trin.
Så vi fik besked om…
KRIMINALPOLITIET
…at lede efter de jordiske rester.
Her er bjergkløften. Det her er stedet.
Det er her, han forsøgte at smide hende ned.
BESØG GERNINGSSTEDET
Mistænkte sagde, at han parterede offeret, tog hen til kloakken
og skaffede sig af med hendes lemmer der.
Betsy, hvornår udløber varetægtsfængslingen af den anholdte?
Kl. 15.45
til kl. 18.45?
-Flytter vi ham kl. 11? -Tak.
De bemyndigede Anklagemyndighed for kvindedrab
til at rykke ud til åstedet tæt på gaden Río de los Remedios.
TICOMÁN-KVARTERET
Vi blev født her.
Min søster voksede op her, tilbragte sin barndom her.
Det hele fandt sted i dette kvarter.
Det er et meget farligt område. Det er et bordelkvarter.
Der er udbredt kriminalitet.
Det er ekstremt farligt.
Det var hende, der holdt sammen på vores familie.
Hun var den ældste og var som en ekstra mor for os alle.
JOANA ESMERALDAS SØSTER
Når vi havde fødselsdag,
klædte hun sig ud som klovn og fortalte vittigheder.
Vi var som hendes første børn. Senere fik hun sin egen familie.
Dem tog jeg. De sidste billeder af hende med min bedstemor.
Min mor var meget kærlig.
Min mor var hele min verden, min bedste ven,
hende, jeg fortalte alt til.
Jeg ser hende som den bedste mor.
JOANA ESMERALDAS DATTER
Hun var der altid for os.
Hendes døtre var hendes et og alt.
Den morgen bemærkede jeg, hun ikke fulgte sin datter i skole.
Det undrede mig, fordi hun var så ansvarsfuld.
Min mor fortalte, at min søster ikke var dukket op.
Vi havde set tegn på vold.
Hun kunne ikke forlade ham af frygt for at miste sine piger.
Vi anmeldte det, fordi vi mistænkte, at han havde gjort hende fortræd.
En af mine søstre fandt hende engang indespærret.
Hun svarede os ikke, og der var intet tegn på, at hun var okay.
Så noget var galt.
Derfor valgte vi at anmelde det.
Så ringede en af mine søstre, som var blevet hjemme, til mig
og fortalte, at politiet var kommet.
At han havde meldt sig selv og tilstået at have dræbt sin kone.
Vil du venligst afgive din forklaring?
Hvad har du at sige om disse fakta, Juan?
Det var hjemme hos en fra min familie.
Jeg valgte at tage hendes liv.
Hvordan gjorde du det?
Med et skarpt våben.
Hvad gjorde du derefter?
Jeg gjorde rent på stedet. Fjernede alle beviser.
Fjernede blodet, fjernede ethvert bevis.
Udmærket.
Han dukkede op til høringen og fortalte, hvordan han havde myrdet Joana,
og at han havde gjort det,
fordi hun, ifølge ham, havde været ham utro.
Han håbede på, at dommeren ville se det som en berettigelse,
og håbede, at det var nok til at retfærdiggøre forbrydelsen.
Det var på grund af utroskab, at jeg valgte at tage dette menneskes liv.
Hun ville ikke lytte. Jeg ville løse det.
Men hun nægtede pure. Derfor gjorde jeg det, høje dommer.
Det var alt.
Mor sagde til ham, at det var slut. Denne gang var hun sikker.
Han sagde, at de ikke kunne blive skilt. Han sagde til mig:
"Gud har skabt os til at være sammen,
og vi er gift, så hun tilhører mig. Hun er min kone."
Jeg føler, at det udløste det hele.
Så vi rykker ud til Joanas hjem.
RANSAGNINGSKENDELSE
Først bankede kriminalpolitiet på døren.
Statsanklageren siger:
"Vi er her for at efterforske på vegne af anklagemyndigheden."
"Luk os ind i ejendommen."
De åbner døren.
Der var flere dokumenter,
papirer, plakater på væggene.
Jeg husker en plakat, hvor der stod:
"Jeg vil elske dig. Jeg vil altid passe på dig," og så videre.
Det var ret chokerende, når man ved, hvorfor man er der, og man ser alt det.
Vi fandt Joanas egne skrifter.
Der var et brev, hvori offeret skrev til ham, at de skulle skilles,
at hun ikke ville have noget med ham at gøre,
at han kunne sælge møblerne og give pengene til deres døtre.
Vi måtte gennemsøge alle værelser
for at finde ud af, hvor han havde taget Joanas liv.
Lede efter blodpletter med luminol. Påføre luminol.
Derefter har man et åsted, hvor man skal fastslå,
hvor det skete, om om hans blod er der eller ej.
Det er ikke nok, at han siger: "Jeg dræbte hende."
Vi skal bruge dokumentation, videnskabelige data, tekniske data.
EKSPERT I RETSKEMISK GENETIK
Kriminalteknikere dengang havde kun lidt luminol og sagde:
"I må fortælle os, hvor luminolen skal påføres."
Underforstået, at hvis de intet fandt, var det vores skyld.
Han siger: "Her er en seng og noget tøj. Lad os påføre det her."
Denne test er særlig,
fordi blod ikke kan ses med det blotte øje.
De gør bevidst rent på gerningsstedet.
Der er tilsyneladende intet at se.
RETSKEMISK EKSPERT
Men med luminol kan vi se, om der har været blod der på et tidspunkt.
Luminol reagerer med jernet i blodet og danner en kemiluminescens.
Det blå lys, som fremkommer,
er et positiv svar på bloddetektion.
Og det, vi så, var imponerende.
Som om luminescensen fortalte os: "Sådan skete det."
Der var slæbespor.
Hele rummet…
-Lyste op. -Ja, bogstaveligt talt.
Baseret på beviserne fastslog vi gerningsstedet.
Men det vigtigste for os fra den høring og yderligere kontakt med mistænkte
var, at han gav os oplysninger om, hvor vi kunne finde
Johanas jordiske rester.
Hvor skaffede du dig af med liget?
I Río de los Remedios.
Hvad gjorde du med saven og kniven?
Det samme, jeg smed dem i floden.
Det hele skete i løbet af den aften.
-Hvem hjalp dig? -Jeg var alene, ingen hjalp mig.
Jeg tog derhen tre gange for at fjerne alle beviser.
Han sagde, at han skaffede sig af med liget nær hans hjem,
hvilket betyder, at han gik ned ad gaden, drejede om et hjørne,
gik op langs floden og smed det i der.
Efterforskningsholdet ledte efter ligresterne
langs flodbredden, men uden held.
SØGNINGEN ENDER MED ET NEGATIVT RESULTAT
Jeg siger: "Vi må ud igen."
Chefen siger: "Floden stiger. Vi finder nok ikke noget nu."
Jeg sagde: "Vi må forsøge alt."
Vi samlede et hold til at lede eftersøgningen.
Floden indeholder enorme mængder affald. Det ville være som…
-At finde en nål i en høstak. -Præcis.
Afhængigt af området, er der forskellige måder at lede på.
Da dette var et åbent område, brugte vi kvadrantmetoden.
Vi afsøgte en kvadrant, afsluttede søgningen
og gik videre til en anden kvadrant for så at dække hele området.
Der er et område på en skråning der, hvor man skal gå forsigtigt nedad.
Det er der, Brenda finder en af Esmeraldas arme.
Jeg så noget, der lignede et hvidt klæde.
Der var en masse små fluer.
Det indikerer, at der er noget aktivt der.
Det var hendes hånd.
ØVRE VENSTRE EKSTREMITET (ARM, HÅND)
Den blev fundet ved flodbredden.
Det var det første…
…tegn på at fortsætte eftersøgningen.
Vi var glade.
Vi havde en WhatsApp-gruppe, hvor vi skrev: "Vi har fundet en arm."
På et tidspunkt sagde nogen: "Vi har fundet ligrester nok. Det er nok."
Vi var meget stædige efter at fortsætte søgningen.
Vi spurgte brandvæsnet og zorroerne om hjælp.
Vi tænkte, at vi måtte anmode om en båd for at komme ud på floden.
Jeg står der, omme bagved.
De brugte deres bælter og et reb til at komme ned.
Vandet gik dem næsten op til brystet.
Lugten var kraftig.
Selv de mest skeptiske folk på holdet
begyndte at få momentum, blive mere engagerede og entusiastiske
omkring måske at finde alle ligresterne.
Folk kan se, når man gør ting af interesse.
Den entusiasme og den overbevisning smitter af.
At man ikke bare gør det for at udfylde en formular.
Vi udførte yderligere tre eftersøgninger af floden.
En af holdmedlemmerne var nede ved floden og sagde: "Der er benet."
Hele holdet blev tilkaldt.
Eksperter og brandmænd gik derned
og bekræftede, at det var hele låret og benet.
HØJRESIDIGT MENNESKESEGMENT (LÅR, BEN OG FOD)
Og der var hun.
Vi havde endelig fundet hele liget.
MANGLENDE EKSTREMITETER
Vi var meget glade,
fordi opgaven var færdig.
Vi gav os selv et bifald og tog et gruppebillede.
Så tog vi hen til familien
og fortalte dem, at vi havde fundet hele hendes lig.
Og da sagde jeg: "Denne mand vandt ikke."
Han vandt ikke helt.
Fordi han ønskede at besejre Esmeralda selv i døden.
Så hun ikke kunne få værdighed i døden, hverken for hendes familie eller børn.
Han fik ikke den sejr.
Hun er Joana Esmeralda. Og i dag fandt vi hendes lig.
Og det var meget smukt.
41 ÅR GAMMEL.
Jeg var i chok.
Jeg sørgede ikke, som jeg burde.
Jeg var følelsesløs, fordi jeg var mere optaget af,
om retfærdigheden ville ske fyldest.
Det var jeg mere bekymret for.
Liz, godmorgen.
Først og fremmest…
…er vi meget kede af, hvad der skete med Joana.
Og som vi fortalte jer tidligere,
har vi fokuseret på eftersøgningen.
Heldigvis har vi fundet alle hendes jordiske rester.
-Jeg tager lige masken af et øjeblik. -Ja, gør bare det.
Godt…
Vi ville finde Joana Esmeraldas jordiske rester, give dem værdighed
og give dem til hendes familie, så hun kan få fred med hele sit lig.
Alt, der kan definere, hvad kvindedrab er her til lands,
er indeholdt i den sag.
Det hele er der, en historie med vold i hjemmet,
børn, der mister en forælder, en mand, der behandler en kvindes krop som skrald
og mener, hans opførsel er berettiget.
Han tror, han ejer Esmeralda, som han betragter som sin ejendom.
Vi fulgte et princip om grundighed og vores pligt til at lede efter hende.
I stedet for at tage noget for givet eller at sige:
"Vi finder hende ikke, det er for sent."
Vi placerer resterne i kisten, lukker den og giver jer tid til at tage afsked.
Sig til, når vi skal komme tilbage og dække graven.
Okay? Godt.
Gør plads, tak.
Det virker okay.
Lad os give familien lidt privatliv.
De siger til, når det er.
Da min mor døde, havde jeg ikke lyst til at leve.
Uden min mor så jeg ingen grund til at leve videre.
Jeg havde ikke lyst til at blive
i denne verden.
Jeg havde bare lyst til at dø.
Men min lillesøster skældte mig ud og sagde: "Hvis du dør, hvad gør jeg så?"
"Jeg har hverken far eller mor."
"Hvad gør jeg uden dig?"
Da reagerede jeg og sagde: "Det er sandt."
"Jeg tænker på min sorg, men ikke hendes."
Hun var meget ung. Hun var ti, da hendes mor døde.
Da hun sagde det, tænkte jeg: "Jeg må rejse mig."
"Uanset hvor ondt det gør,
må jeg lægge smerten til side og forstå hende,
så vi kan bevæge os fremad sammen."
Jeg er min søsters værge.
Det eneste job, jeg kunne finde
med en passende vagtplan, var som stuepige om natten,
så jeg kan passe min søster om eftermiddagen.
Jeg føler, at retfærdighed betyder…
Jeg ville sige, det har noget med retfærdighed at gøre,
med at give alle, hvad de fortjener.
Selvom det tog lidt tid, opnåede min mor retfærdighed.
Det tog omkring to år at få ham dømt,
men han fik en retfærdig dom.
Og uden mulighed for prøveløsladelse i nærmeste fremtid.
De fratog ham også alle rettigheder over os,
både min søster og mig.
Lad os gå videre til næste sag.
Ja, høje dommer. Vi anmoder om, at den tiltalte retsforfølges.
Juan Gómez Pérez er formelt sigtet
efter at være blevet bevist skyldig i
at have udført handlingen, defineret ved lov som kvindedrab,
mod offeret…
GÓMEZ PÉREZ JUAN IDØMT 70 ÅRS FÆNGSEL
Det var en lærestreg for alle. Det var en lettelse,
hvad angår retfærdighed, værdighed og eftermæle, og et stolt øjeblik,
hvilket også er noget, som dem, der udfører disse opgaver, skal føle.
Det er takket være holdet. Det er teamwork.
Når jeg spørger mig selv, hvad det vil sige at være kvinde i Mexico,
tænker jeg på alle de kvinder,
som jeg ved, ikke vil give op.
Som jeg ved, vil blive ved med at kræve retfærdighed.
Det er kvinder, der skaber,
vi skaber, i forskellige rum,
den verden, vi ønsker at leve i.
Tiden gik, men jeg ønskede ikke, at min mor havde levet forgæves.
Hendes drøm var, at jeg fik en grad.
Så jeg fortsatte med studierne.
Det vil altid gøre ondt, men jeg bliver ved med at studere.
Jeg læser jura. Jeg arbejder og studerer.
Med min løn kan jeg betale for husleje og internet.
Min søster har alt, hun skal bruge til sin skolegang.
Retfærdighed for én kvinde føles som retfærdighed for alle kvinder.
Det samme gælder for uretfærdighed.
Derfor
må vi arbejde.
Nu vil jeg gerne være anklager.
Før det ville jeg læse noget andet,
men nu vil jeg arbejde i anklagemyndigheden
som anklager i sager om kvindedrab.
Jeg tror, at den smerte, jeg føler, hjælper mig med at føle med familierne.
Efter at have oplevet det, kan jeg forstå, hvad de går igennem.
Jeg kan huske, vi var i Chapultepec Zoo.
Min søster elskede dyr.
Mine niecer var meget små.
Så vi tog ud i bådene med dem.
Min mor købte sådan en til mig, da jeg var en lille pige.
Kan du huske, de nærmest var kæledyr? Man gik rundt med dem sådan her.
Retfærdighed er den bedste terapi.
Sker retfærdigheden, er folk okay.
De er ikke længere besat af forbrydelsen og af at tænke på, hvad der skete.
De sætter ikke deres liv på pause for at være hos anklagemyndigheden.
Åh.
Der er kommet en anmeldelse.
Til kommando- og logoplysninger
melder enhed 6822 i Benito Juárez-distriktet,
Del Valle-kvarteret, om en kode 33 på Restaurant Suntory.
Underretter om fem styk.
Tekster af: Hani Abildskov Abu-Khalil Restaurant Suntory.